الفتوحات الاسلاميه هي مجموعة حروب عسكريه شنها المسلمين على الفرس و الامبراطوريه البيزنطيه و الڤيسيجوث. بدأت الحروب من سنة 632 و الي سنة 732 فى عهد الخلفا الراشدين و فى عهد الخلافه الأمويه. نتايج الحروب كانت انتشار واسع للاسلام خارج شبه الجزيره العربيه , و انتشار اللغه العربيه فى بلاد و مناطق مثل العراق و مصر و الشام و شمال افريقيا و سقوط الامبراطوريه الفارسيه و ضياع اجزاء كبيره من الامبراطوريه البيزنطيه و تحول جيوش المسلمين لقوه عسكريه عظمى, و بعد ذلك ظهور الحضارة الاسلاميه. بعد وفاة رسول الاسلام محمد فى المدينة المنورة المسلمين اختاروا و بايعوا الصحابى ابو بكر لكي يبقى خليفة المسلمين بعد النبى, و حارب قبائل العرب المتمرده قالب:Fix/category[عايز مصدر] فى حروب عرفت بحروب الرده و فى عهده توحدت اغلب اجزاء شبه الجزيره العربيه و دخل المسلمين فى مواجهات مع القوى العظمى وفي وقت (الفرس و البيزنطيين). فى عهد عمر بن الخطاب المسلمين استولوا على مصر و فارس و العراق و الشام و أسست فى عهده مدن مثل الفسطاط و الكوفه. بقت الخلافة الراشده موجوده لمدة ثلاثين سنه (من سنة 632 – حتى سنة 661) و انتهت بظهور الدوله الأمويه.